"Meil oli au lõpetada aastakümneid kestnud tegevus linnaosade identiteedi kujundamisel," Lisas Härm. Veel ütles ta, et Kesklinna sümboolika loomisel lähtuti linnaosa kesksest asendist linnasüdames kui ka  tõigast, et aerofotodelt paistab Tallinna Vanalinn inimsüdame kujuline.  Kesklinna lipp on vapilipp, kus punasel kangal asub valge rist, mille peal punasel taustal valge neliksiir ning keskel kollane süda. Lipu laiuse ja pikkuse suhe on 7:8 ja normaalsuurus on 105×120 cm. Eelnõu seletuskirjas seisab, et lipu põhjaks kasutatakse 1790. aastal Tallinna merelipuna kirjeldatud punavalget lippu.